  Майя Бывальцева 27-тӥ шуркынмонлы Удмуртиын эшшо 172 адямилэсь выль коронавирус инфекциез шараязы. Со сярысь элькун тӧролэн но кивалтэтлэн «ВКонтакте» мерлыко вотэсысь огиназы ивортӥзы. Выль черламъёс пӧлын Ижкарын 96 улӥсьёс, Глазкарын – 11 Сарапулын – тямыс, Воткаын – куать, Можгаын, Дэри ёросын – быдэн вить, Балезино, Вотка, Каракулино ёросъёсын – быдэн ньыль, Сюмси, Юкамеснк, Эгра ёросъёсын – быдэн куинь, Грак, Камбарка, Кез, Кизнер, Кияса, Пичи Пурга, Ува ёросъёсын – быдэн кык, Алнаш, Вавож, Можга, Сьӧлта, Шаркан, Яр ёросъёсын – быдэн одӥг. 127 адями висёнэз вормиз. Одӥг мурт улонысь кошкиз, воргоронлы 55 арес вал Туннэ нуналлы Удмуртиын выль коронавирус инфекциен черлан 13 сюрс 20 учыр лабораториосын зэматэмын. 10 сюрс 347 адями йӧназ, 216 мурт кулӥз. Та дыре 182 висисьёслэн тазалыксы секыт лыдъяське. Оглом элькунын коронавируслы 636 сюрс 567 эскеронъёс ортчытӥзы, берло нуналэ – 4 сюрс 551.  Тегъёс: Тазалык Ижкар висён Удмуртия коронавирус  